אהבה (שיר)

אהבה הוא שיר של הזמר הישראלי אושר כהן, מתוך המיני-אלבום השני שלו, Part II, אשר יצא לאור ב-6 ביוני 2023, כאלבום המשך למיני-אלבום הראשון שלו, אושר. זו הרצועה השלישית והסוגרת את האלבום.

הצלחה מסחרית
במשך מספר שבועות, השיר היה למושמע ביותר בסטרימינג וברשתות החברתיות. עם צאת המיני-אלבום Part II, הגיע השיר למקום ה-45 במצעד היטליסט של מאקו. ב-4 ביולי, נכנס השיר לעשירייה הפותחת של המצעד במקום השביעי. ב-1 באוגוסט, הגיע למקום הראשון במצעד והיה לשיר החמישי בהיסטוריה שהגיע להישג זה.

השיר זכה להצלחה גם בתחנות הרדיו. ב-23 ביולי, נכנס השיר למצעד העברי השבועי של מדיה פורסט במקום השישי, עם כ-86 השמעות בתחנות הרדיו בישראל. שבועיים לאחר מכן, הגיע השיר למקום הראשון, עם כ-172 השמעות. גם במצעד העשירייה של כאן גימל הצליח השיר להגיע למקום הראשון, לאחר כחמישה שבועות שצעד במצעד.

במצעד הרשמי של גלגלצ, נכנס השיר למקום השני במצעד, מאחורי "לאהוב אותך כל יום" של דולי ופן ועדן חסון, ועלה למקום הראשון שבועיים לאחר מכן.

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר החמישי המושמע ביותר בחודשים אלו בישראל.

מיקומי שיא

הערות שוליים 

שירי 2023
שירי אושר כהן
שירים בעברית
שירי אהבה בעברית
סינגלים שהגיעו למקום הראשון בהיטליסט
סינגלים שהגיעו למקום הראשון במצעד העברי של מדיה פורסט
סינגלים שהגיעו למקום הראשון במצעד הרשמי של גלגלצ
סינגלים שהגיעו למקום הראשון בעשירייה